CELEX: 62018TB0544
Language: ro
Date: 2019-07-05 00:00:00
Title: Cauza T-544/18: Ordonanța Tribunalului din 5 iulie 2019 — ArcelorMittal Bremen/Comisia („Mediu — Directiva 2003/87/CE — Sistem de comercializare a cotelor de emisie de gaze cu efect de seră — Regulamentul (UE) nr. 389/2013 — Norme tranzitorii privind alocarea armonizată și cu titlu gratuit a certificatelor de emisii — Notificare a unei modificări a tabelului național de alocare privind Germania pentru perioada cuprinsă între anii 2013 și 2020 — Cerere de modificare a tabelului național de alocare înregistrat în Registrul de tranzacții al Uniunii Europene — Acțiune în constatarea abținerii de a acționa — Instrucțiune dată în cursul procesului de către Comisie administratorului central — Dispariția obiectului litigiului — Nepronunțare asupra fondului”)

30.9.2019   
            
            
               RO
            
            
               Jurnalul Oficial al Uniunii Europene
            
            
               C 328/53
            
         
      Ordonanța Tribunalului din 5 iulie 2019 — ArcelorMittal Bremen/Comisia
      (Cauza T-544/18) (1)
      
      („Mediu - Directiva 2003/87/CE - Sistem de comercializare a cotelor de emisie de gaze cu efect de seră - Regulamentul (UE) nr. 389/2013 - Norme tranzitorii privind alocarea armonizată și cu titlu gratuit a certificatelor de emisii - Notificare a unei modificări a tabelului național de alocare privind Germania pentru perioada cuprinsă între anii 2013 și 2020 - Cerere de modificare a tabelului național de alocare înregistrat în Registrul de tranzacții al Uniunii Europene - Acțiune în constatarea abținerii de a acționa - Instrucțiune dată în cursul procesului de către Comisie administratorului central - Dispariția obiectului litigiului - Nepronunțare asupra fondului”)
      (2019/C 328/60)
      Limba de procedură: germana
      
         Părțile
      
      
         Reclamantă: ArcelorMittal Bremen GmbH (Bremen, Germania) (reprezentanți: S. Altenschmidt și D. Jacob, avocați)
      
         Pârâtă: Comisia Europeană (reprezentanți: J.-F. Brakeland și A. Becker, agenți)
      
         Obiectul
      
      Cu titlu principal, cerere întemeiată pe articolul 265 TFUE, prin care se urmărește constatarea faptului că Comisia s-a abținut în mod nelegal să îi dea administratorului central instrucțiunea de a face în tabelul național de alocare, înregistrat în Registrul de tranzacții al Uniunii Europene (EUTL), modificarea notificată la 8 februarie 2018 de Republica Federală Germania în ceea ce privește instalația reclamantei și, cu titlu subsidiar, cerere întemeiată pe articolul 263 TFUE, prin care se urmărește anularea pretinsei decizii adoptate de Comisie la 31 august 2018, aferentă punerii în întârziere a reclamantei din data de 14 mai 2018
      
         Dispozitivul
      
      
                  1)
               
               
                  
                     Constată că nu mai este necesar să se pronunțe asupra acțiunii.
                  
               
            
                  2)
               
               
                  
                     Respinge cererea care urmărea „mustrarea” reprezentanților Comisiei Europene, întrucât ar fi prezentat elemente inexacte în fața Tribunalului și nu și-ar fi îndeplinit obligația procedurală de a prezenta o informare conformă realității.
                  
               
            
                  3)
               
               
                  
                     Constată că nu mai este necesar să se pronunțe asupra cererii de intervenție a Republicii Federale Germania.
                  
               
            
                  4)
               
               
                  
                     Obligă Comisia la suportarea propriilor cheltuieli de judecată, precum și a celor efectuate de ArcelorMittal Bremen GmbH.
                  
               
            
                  5)
               
               
                  
                     Republica Federală Germania suportă propriile cheltuieli de judecată aferente cererii de intervenție.
                  
               
            
         (1)  JO C 399, 5.11.2018.